CELEX: 62017TN0192
Language: fi
Date: 2017-03-24 00:00:00
Title: Asia T-192/17: Kanne 24.3.2017 – RZ v. ETSK ja alueiden komitea

6.6.2017   
            
            
               FI
            
            
               Euroopan unionin virallinen lehti
            
            
               C 178/27
            
         Kanne 24.3.2017 – RZ v. ETSK ja alueiden komitea
   (Asia T-192/17)
   (2017/C 178/41)
   Oikeudenkäyntikieli: ranska
   
      Asianosaiset
   
   
      Kantaja: RZ (edustaja: asianajaja M.-A. Lucas)
   
      Vastaajat: Euroopan talous- ja sosiaalikomitea ja alueiden komitea
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               myöntämään hänelle oikeuden saada tutustua asian [luottamuksellinen] (1) sovintomenettelyä koskevaan asiakirja-aineistoon ja hyväksymään hänen tältä osin esittämänsä huomautukset
            
         
               —
            
            
               kumoamaan Euroopan talous- ja sosiaalikomitean (ETSK) ja alueiden komitean (AK) yhteisen päätöksen, jonka mukaan [luottamuksellinen] siirretään toisiin tehtäviin käännösosastolla ja joka oli seurausta tästä asiasta 14.1 ja 4.2.2016 tehdystä sopimuksesta siltä osin kuin tässä sopimuksessa väitetysti päätettiin sekä tästä toisiin tehtäviin siirtämisestä että siitä, että [asianomainen henkilö] jatkaisi tehtävissään [luottamuksellinen]
            
         
               —
            
            
               kumoamaan AK:n 11.5.2016 tämän sopimuksen johdosta tekemän päätöksen siirtää [luottamuksellinen] toisiin tehtäviin käännösosastolla ja säilyttää samanaikaisesti suurelta osin hänen [luottamuksellinen] tehtävänsä
            
         
               —
            
            
               kumoamaan AK:n pääsihteerin 13.12.2016 ja ETSK:n pääsihteerin 19.12.2016 tekemät päätökset siltä osin kuin niissä vahvistetaan käännösosastolta kantajalle 30.6 annetut ohjeet 11.5.2016 päivätyn päätöksen täytäntöönpanoa varten
            
         
               —
            
            
               velvoittamaan ETSK:n ja AK:n maksamaan kantajalle summan, jonka kohtuulliseksi määräksi on väliaikaisesti arvioitu 25 000 euroa, korvauksena hänen ammatilliseen maineeseensa, auktoriteettiinsa ja terveyteensä riidanalaisten päätösten vuoksi kohdistuneesta vahingosta
            
         
               —
            
            
               velvoittamaan ETSK:n ja AK:n korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin perusoikeuskirjan 41 artiklan 1 ja 2 kohdan ja henkilöstösääntöjen 25 artiklan toisen kohdan rikkomiseen siltä osin kuin kantaja väittää, ettei häntä kuultu ennen kuin ETSK ja AK päättivät yhdessä virkamiehen toisiin tehtäviin siirtämisestä ja/tai siltä osin kuin AK:n tämän sopimuksen täytäntöönpanoa varten tekemää päätöstä ei väitetysti annettu hänelle välittömästi tiedoksi kirjallisena ja kun päätöksen kaikkia perusteluita ei ilmoitettu hänelle selvästi.
            
         
               2)
            
            
               Toinen kanneperuste, joka perustuu henkilöstösääntöjen 7 artiklan 1 kohdan rikkomiseen sekä harkintavallan ja menettelyn väärinkäyttöön siltä osin kuin asianomainen virkamies siirrettiin käännösosastolle samalla kuin hän säilytti suurelta osin hänen kyseisessä kieliyksikössä hoitamansa tehtävät.
            
         
               3)
            
            
               Kolmas kanneperuste, joka perustuu ilmeiseen arviointivirheeseen yksikön edun arvioimisessa siltä osin kuin toisiin tehtäviin siirtämisen syy oli väitetysti kestämättömän tilanteen päätökseen saattaminen tai virkamiehen suojaaminen kantajalta.
            
         
               4)
            
            
               Neljäs kanneperuste, joka perustuu henkilöstösääntöjen 21 artiklan ensimmäisen ja toisen kohdan rikkomiseen siltä osin kuin ETSK:n pääsihteerit väitetysti vahvistivat käännösosaston kantajalle osoittaman määräyksen jatkaa työtehtävien jakamista kyseessä olevalle virkamiehelle.
            
         
               5)
            
            
               Viides kanneperuste, joka perustuu yhdenvertaisen kohtelun periaatteen loukkaamiselle siltä osin kuin pääsihteerit väitetysti vahvistivat käännösosaston kantajalle antaman ohjeen antaa kyseessä olevalle virkamiehelle työtehtäviä, jotka vastaavat lukumäärältään ja merkitykseltään niitä, joita annetaan samankaltaisen kokemuksen omaaville kääntäjille ja revisoida hänen käännöksensä vastaavien menettelytapojen mukaisesti.
            
         
               6)
            
            
               Kuudes kanneperuste, joka perustuu lomista tehtyjen päätösten rikkomiseen siltä osin kuin pääsihteerit väitetysti vahvistivat käännösosaston kantajalle antaman ohjeen vedota samana tai viimeistään seuraavana päivänä yksikön etua koskeviin perusteluihin, joiden vuoksi kyseessä olevan virkamiehen lomahakemusta ei voida hyväksyä.
            
         
      (1)  Luottamuksellinen tieto, joka on peitetty.